Document ID: 32006R0802

KOMISIJAS REGULA (EK) Nr. 802/2006
(2006. gada 30. maijs),
ar ko nosaka Thunnus un Euthynnus ģinšu zivīm piemērojamos pārrēķina koeficientus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgu kopīgo organizāciju (1), un jo īpaši tās 26. panta 3. punktu,
tā kā:
(1)
Komisijas 1982. gada 23. decembra Regula (EEK) Nr. 3510/82, ar ko nosaka Thunnus un Euthynnus ģinšu zivis piemērojamos konversijas koeficientus (2), ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.
(2)
Kopienas ražošanas cenu Thunnus un Euthynnus ģinšu zivīm, kas paredzētas konservu ražošanai, fiksē katru gadu.
(3)
Būtu jānosaka arī pārrēķina koeficienti, kas piemērojami dažādām Thunnus un Euthynnus ģinšu zivju sugām, izmēriem un noformējuma veidiem.
(4)
Šajā direktīvā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Dažādām Thunnus un Euthynnus ģinšu zivju sugām, izmēriem un noformējuma veidiem piemērojamie pārrēķina koeficienti norādīti šīs regulas I pielikumā.
2. pants
Regulu (EEK) Nr. 3510/82 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 30. maijā

Labels: 2
17
15
6